Benoît Mandelbrot

De Benoît B. Mandelbrot, gebuer den 20. November 1924 zu Warschau, a gestuerwen de 14. Oktober 2010 zu Cambridge, Massachusetts, war e franséisch-amerikanesche Mathematiker.

De Mandelbrot kënnt aus enger jiddesch-litauescher Famill aus Polen, déi 1936 a Frankräich, an duerno an Amerika ausgewandert ass. Hie war emeritéierte Sterling Professor op der Yale University, a wëssenschaftliche Mataarbechter beim Thomas J. Watson Research Center vun der IBM an och beim Pacific Northwest National Laboratory.

Hien ass bekannt fir seng Aarbechten iwwer d'fraktal Geometrie an d'Chaosfuerschung. Seng populäerst Entdeckung ass de fraktale Mandelbrot-Ensembel.

 Um Spaweck 

 dem Mandelbrot seng Homepage op der Universitéit Yale

Kategorie:Franséisch Mathematiker
Kategorie:US-amerikanesch Mathematiker
Kategorie:Gebuer 1924
Kategorie:Gestuerwen 2010